|  |  |
| --- | --- |
|  | |
|  |  |



**REPUBLIKA HRVATSKA**

**MINISTARSTVO TURIZMA I SPORTA**

Prisavlje 14, 10000 Zagreb

objavljuje

**J A V N I P O Z I V**

**poticanja obrazovanja u ugostiteljstvu i turizmu u školskoj godini 2023./24.**

**„STIPENDIJE“**

1. Predmet Javnog poziva je sudjelovanje u sufinanciranju stipendija učenicima i studentima koji se školuju za zanimanja u turizmu i ugostiteljstvu.
2. Javni poziv upućen je pravnim i fizičkim (obrtima) osobama koje su registrirane za obavljanje ugostiteljsko-turističkih usluga iz skupine hoteli i skupine kampovi, iz skupina restorani, barovi, catering objekti i objekti jednostavnih usluga, hosteli iz skupine ostali ugostiteljski objekti ili turističke agencije.

**Upute za prijavitelje s uvjetima provedbe dodjele stipendija te potrebnim obrascima sastavni su dio ovog Javnog poziva i nalaze se na mrežnim stranicama Ministarstva turizma i sporta:** [**www.mints.gov.hr**](http://www.mints.gov.hr) **i**

1. Potrebna dokumentacija za prijavu:

|  |  |  |  |
| --- | --- | --- | --- |
| **R.br.** | **Dokumentacija** | **Pribavlja Ministarstvo turizma i sporta** | **Dostavlja prijavitelj** |
| 1. | Dokaz o pravnom statusu poslodavca (izvod iz registra), kojim može potvrditi da je prihvatljiv prijavitelj | Izvadak iz nadležnog registra |  |
| 2. | Potvrda nadležne Porezne uprave o nepostojanju duga poslodavca prema državi | Uvid u registar FINA-e |  |
| 3. | Popunjeni obrazac KS |  | Propisani obrazac  Upload |
| 4. | Plan stipendiranja i plan stručne prakse |  | Slobodna forma  Upload |

1. Povjerenstvo za pripremu i provedbu Javnog poziva poticanja obrazovanja u ugostiteljstvu i turizmu u 2022./23.godini ,,Stipendije“ (u daljnjem tekstu Povjerenstvo) sastoji se od pet članova koje imenuje ministrica. Administrativnu provjeru prijava obavlja Stručna radna skupina koju imenuje predsjednik Povjerenstva. Povjerenstvo donosi prijedlog Odluke o odabiru partnera i broju stipendista. Ministrica, temeljem prijedloga Odluke Povjerenstva, donosi Odluku o odabiru partnera i broju stipendista.

Temeljem Odluke, potpisuju se tripartitni ugovori Ministarstva, poslodavaca i stipendista/ skrbnika.

Sastavni dio ugovora su **bjanko zadužnice na prvi veći iznos predviđen za eventualne zakonske kamate, solemnizirane od strane javnog bilježnika (zasebno za Ministarstvo i za Poslodavca)** koje stipendist/zakonski zastupnik/skrbnik dostavlja u svrhu osiguranja povrata sredstava za slučaj neispunjenja ugovornih obveza (Pravilnik o obliku i sadržaju bjanko zadužnice NN 115/2012 i 82/2017).

* + 1. Ministarstvo će ući u partnerstvo s Poslodavcima koji ispunjavaju uvjete i mogu ispuniti obveze navedene u Uputama za prijavitelje, a do iskorištenja sredstava.

1. Ministarstvo obavlja nadzor nad namjenskim korištenjem sredstava putem dostavljenih dokaznica od strane partnera te po potrebi osobnim nadzorom predstavnika Ministarstva turizma i sporta.
   1. Kako se prijaviti:

Prijave se podnose isključivo putem portala eTurizam: <https://eturizam.gov.hr/> .

Prijavu može ispuniti samo osoba koja ima ovlaštenja za zastupanje Poslodavca u sustavu eGrađani (FINA servis e-ovlaštenja):

- popunjavanjem on-line obrasca prijave i učitavanjem svih propisanih/obveznih obrazaca i propisane dokumentacije.

- prijave koje nisu podnesene na propisani način putem elektroničke usluge TuRiznica neće biti uzete u daljnje razmatranje.

Prijavitelj u elektroničkoj usluzi TuRiznica može spremati te nadopunjavati prijavni obrazac i dokumentaciju. Jednom kad je prijava predana klikom na „Pošalji“ smatra se konačnom te ne postoji mogućnost naknadne dopune obrasca prijave i natječajne dokumentacije.

IX. Rok za prijavu na Javni poziv je 30 dana od dana objave 1. izmjene na mrežnim

stranicama Ministarstva <https://mints.gov.hr>.